 ****

**ΣΥΝΟΨΗ ΚΑΙ VIDEO ΤΗΣ ΗΜΕΡΙΔΑΣ:**

**Η πανεπιστημιακή εκπαιδευτική πολιτική, η σχολική εκπαίδευση και η κατάρτιση της Κορίνθου Πόλης που Μαθαίνει συνομιλούν**

Με ενδιαφέρουσες παρουσιάσεις και συζητήσεις πραγματοποιήθηκε η ημερίδα «**Η πανεπιστημιακή εκπαιδευτική πολιτική, η σχολική εκπαίδευση και η κατάρτιση της Κορίνθου Πόλης που Μαθαίνει συνομιλούν»** στο Δημοτικό Θέατρο Δήμου Κορινθίων.

Την ημερίδα τίμησαν με την παρουσία τους ο Δήμαρχος Κορινθίων, **κ. Βασίλης Νανόπουλος**, η Αντιπεριφερειάρχης Κορινθίας της Περιφέρειας Πελοποννήσου, **κα Αθηνα Κόρκα**, ο Αντιδήμαρχος Παιδείας, Πολιτισμού, Κοινωνικής Πολιτικής και Αλληλεγγύης, **κ. Σπύρος Ζαχαριάς** ενώ χαιρετισμούς έστειλαν ο Πρύτανης του Πανεπιστημίου Πελοποννήσου, **κ. Αθανάσιος Κατσής**, και ο Αντιδήμαρχος Διοίκησης, Παιδείας και Διά Βίου Μάθησης του Δήμου Λαρισαίων, κ. **Δημήτρης Δεληγιάννης.**

Χαρακτηριστικό της ημερίδας ήταν η δημόσια συνομιλία για την **εκπαίδευση** βασικών φορέων της εκπαίδευσης της Κορίνθου με τη συμμετοχή του κοινού. Συγκεκριμένα, συνομίλησαν στο ίδιο τραπέζι εκπρόσωποι **των Διευθύνσεων Πρωτοβάθμιας και Δευτεροβάθμιας Εκπαίδευσης Κορινθίας, Ενώσεις Εκπαιδευτικών Πρωτοβάθμιας και Δευτεροβάθμιας Εκπαίδευσης Κορινθίας, η Εκπαιδευτική Πολιτική του Τμήματος Κοινωνικής και Εκπαιδευτικής Πολιτικής του Πανεπιστημίου Πελοποννήσου**. Στη συνέχεια, ακολούθησε με τον ίδιο τρόπο, η δημόσια συνομιλία για την **κατάρτιση.** Στο ίδιο τραπέζι συνομίλησαν το κοινό, εκπροσώποι **του ΔΙΕΚ Λουτρακίου-Κορίνθου, των Κέντρου Δια Βίου Μάθησης του Δήμου Κορινθίων και του Επιμελητηρίου Κορινθίας, η Εκπαιδευτική Πολιτική του Τμήματος Κοινωνικής και Εκπαιδευτικής Πολιτικής του Πανεπιστημίου Πελοποννήσου.**

Στην Ημερίδα, μέσα και από τον **διατομεϊκό δημόσιο διάλογο** -ο οποίος αποτελεί προτεραιότητα της UNESCO και των Πόλεων που Μαθαίνουν- των φορέων εκπαίδευσης και κατάρτισης της Κορίνθου, προέκυψαν **ιδιαιτερότητες του στίγματος κάθε φορέα καθώς και δυνατότητες, καλύτερης αξιοποίησης και συνεργασίας, οι οποίες υπάρχουν τόσο στην εκπαίδευση όσο και στην κατάρτιση**. Επισημαίνεται ότι αυτή η οριζόντια μορφή του δημόσιου διαλόγου πραγματοποιήθηκε πρώτη φορά στην Κόρινθο και ίσως όχι μόνο στην Κόρινθο.

**H ημερίδα βιντεοσκοπήθηκε, μπορείτε να την παρακολουθήσετε στο link:** [**https://ekorinthos.gr/poly-endiaferousa-i-proti-dia-zosis-imerida-sta-plaisia-ton-poleon-pou-mathainoun-stin-korintho/**](https://ekorinthos.gr/poly-endiaferousa-i-proti-dia-zosis-imerida-sta-plaisia-ton-poleon-pou-mathainoun-stin-korintho/)